ร้านกาแฟที่เคยได้ยินชื่อ แต่ไม่มีเวลาได้มาลองสักที ครั้งนี้กลับบ้านเลยแวะเวียนมานั่งพัก พูดคุยกับเพื่อนเก่า ร้านนี้หาไม่ยากครับ อยู่ถนนรอบอุทยานสวรรค์ ติดกับร้านจันทร์เสวย

มองจากด้านนอกดูอบอุ่นด้วยการตกแต่งที่เรียบง่ายใช้กระจกใสรอบด้าน มีไม้เลื่อยตัดกับโทนสีน้ำตาลของร้าน น่าเข้าไปนั่งละ

โซนด้านในร้านจุคนได้พอสมควร ประมาณ 7-8 โต๊ะ เมนูมีให้เลือกมากมายเลยครับ ลองเงยหน้ามองที่กระดานผมเองก็ตาลาย

ที่น่าสนใจคงเป็นอาหารเช้า ดูน่าทานทั้งนั้นเลยครับ ทั้งไข่กะทะ หรือจะเป็นไส้กรอก ไข่ดาว แฮมก็ดูน่าทาน อื่นๆ ก็จะเป็นพวกของว่างต่างๆ เอาเป็นว่าร้านนี้เน้นอาหารทานง่ายๆ กับเครื่องดื่ม ในราคาที่เบาๆ 40 ขึ้นไป ไม่แพงครับ การบริการดีเลยครับ แม้คนจะเยอะแต่ใส่ใจลูกค้าทุกคนดีมาก ใครผ่านมาถามตลอดไม่ปล่อยให้ลูกค้างงๆ แน่นอน เอาเป็นว่าใช่ได้เลยครับ